PROGRAMMET ER KANSKJE UPASSENDE FOR NOEN SEERE
Disse kom nettopp.
20 000 piller.
M30-piller.
M30 er etterspurt i USA nå.
M30 var opprinnelig oksykodon.
OKSYKODON ER ET FARMASØYTISK OPIOID-SMERTESTILLENDE
Vi prøvde å få dem fra apotek, men det var vanskelig.
Kartellene ville heller lage dem selv og tilsatte fentanyl.
FENTANYL ER ET AVHENGIGHETSSKAPENDE SYNTENTISK OPIOID
DET ER 66 GANGER STERKERE ENN OKSYKODON
Det treffer hardt og er mer effektivt.
Så nå lager vi det med fentanyl.
Vi går på jobb.
Det hemmelige rommet er perfekt for M30-pillene.
Her koster pillene 75 cent per stykk.
I USA betaler de fire dollar for ei pille.
Dette er verdt 80 000 dollar.
USA KONSUMERER OVER 80 % AV VERDENS SMERTESTILLENDE
Det er en perfekt forretning, men et veldig sterkt dop.
Dopet dreper.
Dette dopet skal til Los Angeles i California.
SIDEN 1999 HAR RESEPTBELAGTE SMERTESTILLENDE SOM OKSYKODON-
TATT LIVET AV 277 000 AMERIKANERE
USA har selv skapt avhengigheten i befolkninga.
Helsesystemet skapte oksykodonbølgen. De startet dette.
Legg standardlivet igjen og dra til moro-byen.
USAs største folkefiende er narkotikamisbruk.
Heroin ødelegger alt.
Å skrive ut smertestillende skapte mange avhengige.
Folk dør!
Opium er kontanter. Det er å dyrke penger på trær.
Kriminalitet og narkotikamisbruk går hånd i hånd.
Vi forstår nå at krigen mot narkotika var en fiasko.
Du må spørre: Hvordan havnet vi her?
Jonathan var en morsom unge.
Han var kjærlig, sjenerøs, hadde mange venner og var sosial.
Jeg er Tina Reed. Sønnen min var oksykodonavhengig.
Vi har gode minner om ham.
Til en morgen, da jeg gikk inn på rommet hans. Han satt på sengekanten-
og dekket noe på kommoden og hadde en rullet seddel bak øret.
"Hva gjør du? Sniffer du kokain?"
Jeg flyttet hendene hans, og det var et blått pulver der.
Han sa: "Det er smerte-medisinen min, mamma."
Og så avviste han meg som om det ikke var en stor sak.
Han skjønte ikke at han kom til å dø.
Han visste det ikke. Det var trist. Veldig trist.
OKSYKODON TA EN PILLE ORALT HVER 4. TIME
Jeg sjekket pilleflasken, og det første som sto på den, var-
"South Florida Pain Clinic på Oakland Park Boulevard."
Eierne, Chris George og broren-
utnyttet virkelig så mange mennesker.
De tok så mange liv-
og skapte en smerteepidemi.
Å ha en tvillingbror gjorde meg konkurranseinnstilt.
Jeff hjalp med å presse meg til mitt beste.
Jeg heter Chris George, og jeg eide South Florida Pain-
og American Pain, verdens største smerteklinikk.
OKSY-KONGEN
1990-TALLET
Vi vokste opp i sør-Florida og var ganske gærne da vi var yngre.
Vi festet og trente.
FRA SHERIFFENS KONTOR
Vi var nok kjent som områdets verstinger-
fordi vi gjorde dumme ting og forårsaket trøbbel.
Det var ikke alvorlige greier, men vi stakk oss fram.
Jeg prøvde alltid å tjene penger og ville starte en forretning.
Sisteåret på skolen tok broren min og jeg steroider.
Jeg ville gjøre det på lovlig vis og fikk dem på resept av en lege.
Han var en ung lege, avslappet, han gjorde hva som helst.
Han kom med ideen om å starte en smerteklinikk.
Det var ikke noe galt med det. Jeg visste ikke hva oksykodon var.
Han skulle ta inn pasienter og skrive ut medisin til folk med smerter.
Jeg skulle drive forretninga.
Vi så på tallene og tenkte at det ikke var spesielt bra.
Men i forretninger må man ta sjanser, og det gjorde vi.
I MARS 2008 ÅPNER CHRIS SOUTH FLORIDA PAIN I FORT LAUDERDALE
JEFF GEORGE ÅPNER SIN EGEN SMERTEKLINIKK I WEST PALM BEACH
SMERTEKLINIKK
Det var et vanlig legekontor. Jeg ga medisiner til folk med smerter.
Ingen fysioterapi, injeksjoner eller ting som det.
Men jeg visste ingenting om å drive et legekontor.
Derik Nolan var en av mine beste venner.
Jeg spurte om han ville jobbe her.
Jeg hadde drevet med anleggsarbeid hele livet.
Jeg visste ikke hva en smerteklinikk var.
Vi ville gjøre det så lovlig som mulig.
Vi ringte helsemyndighetene, vi ringte alle.
Det var ingen rutiner på hvordan man åpner en smerteklinikk.
Du trengte kun lisens fra legemiddelmyndighetene.
Vi bestilte legemidlene på legens lisens-
og la dem i en safe. Sprøtt, men det er USA.
DEN HØYRE HÅND
Jeg visste lite om smertemedisinen.
På mine første dager der, fikk jeg større perspektiv på ting-
og lurte på hva jeg hadde fått meg selv med på.
Vi tok bare kontanter. Du kunne akkurat ha fylt 18-
uten dokumentasjon, og du fikk medisin.
Du fikk i bunn og grunn 240 piller med 30 mg oksykodon hver gang.
Oksykodon er rett og slett en heroinpille.
TOLV ÅR TIDLIGERE
Oksykodon hadde vært på markedet i USA i flere tiår-
for kreftpasienter i siste fase med smerter.
I 1996 ville legemiddelfirmaet Purdue Pharma-
gjøre et gammelt, generisk legemiddel til en storsuksess.
34 MILL. HAR KRONISK SMERTE
Purdue lanserer en genial-
mangefasettert markedsføringskampanje framstilt som opplysning.
At smerte ikke behandles nok er et stort folkehelseproblem.
De begynte å selge oksykodon for vanlig kronisk smerte-
som ryggsmerter.
"OxyContin er kuren."
OXYCONTIN - DET VIRKER
Vi ser at disse medisinene er langt tryggere og kraftigere-
langt mer allsidige enn vi trodde før.
Vi synes de skal brukes friere for folk med ulike typer kronisk smerte.
Purdue solgte OxyContin-
og hevdet det ikke skapte avhengighet ved smertebehandling.
Mindre enn 1 % av pasienter som tar opioider, blir avhengige.
Denne påstanden ble tidens evangelium, men viste seg å være usann.
INNEN 2000 VAR OXYCONTIN-
ET AV DE BESTSELGENDE RESEPTBELAGTE LEGEMIDLER I USA
PURDUE PHARMA TJENTE EN MILLIARD DOLLAR ÅRLIG
Det var mange flere som hadde smerter enn jeg hadde trodd.
De sa i hvert fall at de hadde det.
Det økte eksponentielt, mye raskere enn noen forventet.
Bare over natta-
lot det til å gå fra 10 til 20, så til 30, 60 og 120 pasienter daglig.
I løpet av seks måneder tjente vi 50-60 tusen dollar hver dag.
Når vi kom til jobb, var det kø rundt bygget.
Vi jobbet til kl. 23, så jeg trengte flere leger.
På nettet er det hodejegertjenester-
for å lete etter leger, men de koster mye penger.
Så vi ville ansette en lege fra et annonsenettsted.
På Craigslist kan man kjøpe en ny sofa eller en eskorte, om man vil det.
Vi skrev at arbeidstida var mandag-fredag, 9-17-
og at lønna varierte mellom et par tusen til 10-20 tusen i uka.
Vi fikk gode resultater. Akuttleger-
en øyelege, familiemedisinere, mange plastiske kirurger.
Så lenge du hadde lisens til å skrive resepter, kunne det gå.
Innen seks måneder hadde vi tre-fire leger på klinikken.
Jeg stolte alltid på leger.
Du går til en lege for hjelp. Du har tillit til deres beslutning.
De er høyt utdannede, medisinske profesjonelle.
Men sønnen min hadde ikke smerter.
Dr. Enock Joseph var legen hvis navn var på pilleglasset-
fra South Florida Pain Clinic.
Da jeg søkte opp dr. Enock Joseph, var han gynekolog.
En gynekolog foreskrev smertemedisin til sønnen min. Jeg tror ikke det.
Det er følelsen av komplett eufori. Hele kroppen kribler.
Det er et syntetisk heroin. Jeg ville blitt syk uten pillen.
Jeg ville ikke spist eller sovet, og det ville bare vedvart.
Den eneste avløsninga jeg kunne få, var å få neste pille.
Jeg heter JD. Jeg var opioidavhengig i mange år.
Jeg var også kunde på Chris Georges smerteklinikk.
Rundt 2007 jobbet jeg på et telefonsalgskontor.
Folk tok dop fordi det er en repetitiv, begredelig jobb.
De fleste der tok kokain, crack og piller.
Folk sloss på kontoret. Har du sett "The Wolf of Wall Street"-
er det ganske likt det, men med mye mindre penger.
Så det var der, og jeg sa: "Få prøve en sånn."
Slik ble jeg introdusert til opioider.
Vennene du har, gir deg tips. Si til legen din at kneet gjør vondt.
Det fine med smerte, er at ingen kan avgjøre om du har den eller ikke.
Jeg gikk fast til en lege-
men han var en god lege og ga meg medisin kun i små doser.
Det var så vidt nok til at jeg holdt ut.
Jeg måtte ha andre måter å få piller, og slik kom vi over smerteklinikkene.
Første gangen jeg dro til South Florida Pain Clinic-
parkerte jeg i en Honda Civic-
og så en kø av folk, halvt komatøse, som duppet av.
"Hvor er jeg nå? Dette må være ulovlig."
Jeg er nervøs. Jeg går inn, og alt er helt normalt.
Dama i resepsjonen tok betalt. Så måtte du fylle ut et skjema.
Du møter legen. Han spør "hva skjer?". "Å, jeg har vondt i kneet."
Han tok i kneet mitt. Jeg sa det gjorde vondt. Jeg løy.
Så gikk man ut med resept-
på 320 oksykodonpiller.
Da jeg gikk, sa han: "Om du vil, kan jeg fylle på her."
Alt var på ett sted her.
Jeg gikk til bilen, knuste to piller og sniffet dem der.
Det var åpenbart at de ville selge så mange piller som mulig-
til så mange som mulig.
SJU ÅR TIDLIGERE
OxyContin har blitt en av verdens bestselgende legemidler.
Oksykodon er hovedingrediensen i OxyContin.
Antall resepter har økt fra 300 000 til nær seks millioner.
Det er uvanlig å se et legemiddel så aggressivt markedsført.
Man undres om medieoppmerksomheten og liberale resepter på OxyContin-
bidrar til misbruken som sprer seg over landet.
Når pasienter viser symptomer på avhengighet-
kommer Purdue Pharma opp med begrepet "pseudoavhengighet".
Pseudoavhengighet er et nytt begrep-
på når pasienter ser avhengige ut fordi de søker smertelindring.
Pseudoavhengighet er søken etter lindring, feiltolket som avhengighet.
Problemet var ikke at pasienten ble avhengig-
men at legen ikke ga dem en stor nok dose.
Det høres ut som noe en doplanger ville sagt.
Det er en flott, innbringende forretningsmodell-
som praktiseres på gata og av Purdue Pharma.
FRA 1996 TIL 2008 ØKTE OKSYKODONPRODUKSJON MED 1180 %
TIL 70 000 KILO I ÅRET
OXYCONTIN-SALGET NÅR TO MILLIARDER DOLLAR ÅRLIG
Opioidavhengighet river familier fra hverandre.
Jonathan ble en helt annen person når han var høy.
Du forsto ham ikke. Han kunne ikke gå.
Det er ikke den du er glad i. De er der et sted, men de er borte.
Noe forandrer seg, selv i øynene.
Jeg måtte gjøre noe med det.
Alltid på saken og alltid i hælene på noen.
Jeg er Carmel Cafiero fra Channel 7. Hvem har ansvar her?
Carmel Cafiero var en av de beste.
Disse folka sier... Ikke ta den opp i fjeset på meg.
Jeg har nok brevet jeg sendte henne.
Jeg glemmer aldri Tina. Hun er blant de modigste mødre jeg har møtt.
Jeg er Carmel Cafiero. Jeg var undersøkende journalist i nær 50 år.
Da tipset kom, dro vi til smerteklinikken under dekke.
Folk fikk piller, gikk ut på parkeringsplassen-
og sniffet pillene og satte sprøyter.
Ingen var klar over hva som foregikk.
Chris George drev et sted som ga resepter til hvem enn som dukket opp.
Så jeg ville konfrontere ham.
Vi åpner opp, og så dukker hun opp fra buskene.
Mr. George?
Christopher George driver den travle smerteklinikken.
Vi har bilder av folk som sniffer-
og setter sprøyter etter å ha kommet ut av klinikken din.
- Hva har du å si om det som skjer? - Jeg tror ikke det stemmer.
Er det alt du har å si?
Jeg sa bare at hun tok feil, og så gikk jeg.
Hun vet ikke hvem den personen var, eller om det var en pasient.
De var nok det, men hun synset, og jeg brydde meg ikke.
God morgen.
Vi ville snakke med legen på smerteklinikken.
Ifølge statlige dokumenter er dr. Joseph sertifisert gynekolog.
Da legen parkerte, så vi på hverandre, og Chris sa: "Gå ut og hent ham."
Er du sertifisert i smertelindring?
Han ville ikke svare på spørsmål om praksisen på smerteklinikken.
Det gjorde meg sint. Men det de gjorde, var lovlig-
fordi leger skrev resepter for pillene.
Vil du at jeg skal se dum ut-
vær så god, men jeg bryter ingen lov, så jeg bryr meg ikke.
Om folk misliker det, er irrelevant. Meninger gjør det ikke ulovlig.
At de misliker forretninga, gjør den ikke ulovlig.
Jeg vet at noen misbrukte medisinen.
Noen kommer til å være avhengige, om det er én eller 80 prosent.
Prosenten er der alltid.
Visste jeg at det var avhengige og misbrukere og alt slikt?
Helt klart.
Jeg tror ikke noen tok dem oralt, som foreskrevet.
Jeg gikk ikke engang på pasienttoalettene.
De setter sprøyta, drar den ut, og blodspruten står.
Du har blodsprut på vegger, toaletter, gulvet, overalt.
For å være ærlig, påvirket det meg ikke lenger.
Forretninga økte til en kapasitet på 150 pasienter om dagen.
6 MÅNEDER ETTER ÅPNINGA
150 PASIENTER PER DAG = 875 000 OKSYKODONPILLER I MÅNEDEN
Jeg er ikke en fæl person.
Jeg begynte å se den moralske utfordringa rundt det som foregikk.
Vi var som lovlige doplangere.
Det var som Det ville vesten. Vi kunne gjøre som vi ville.
Folk kom fra Kentucky, Tennessee-
fra overalt, og det spant ut av kontroll.
Appalachia er historisk sett en av USAs fattigste regioner.
Kentucky, West Virginia, sørlige Ohio, østlige Tennessee...
Det er hardt arbeid innen industri eller gruvedrift. Det er mye smerte.
Både økonomisk og fysisk smerte som går mange tiår tilbake.
Purdue gikk målrettet etter Appalachia-området.
Det er en styrke med selgere som slippes ut med mandat-
til å gå på nådeløse besøk til leger for å selge narkotika-
som om det er en reseptfri medisin. Den ideen spredte seg-
og ble en del av legemiddelindustrien i resten av USA etter det.
Vi skapte en stor-
og økende andel opioidavhengige amerikanere.
Så ble sannheten åpenbar for offentligheten.
En reseptbelagt smertemedisin er i nyhetene i dag av gale grunner.
OxyContin er en pille-bestselger, og mange pasienter sverger til den.
- Den er sterkt avhengighetsskapende. - Behandle den som en ladd pistol.
En sjokkerende innrømmelse.
OxyContin - markedsført som vidundermedisin-
som kunne hindre smerte uten å gjøre pasientene avhengige.
Dette viser seg som en tilsiktet løgn.
OxyContin-produsentene erklærte seg skyldig i retten i Virginia.
Påtalemyndighetene sier Purdue Pharma visste i over et tiår-
at medisinen var sterkt avhengighetsskapende.
Purdue Pharma må betale en bot på 600 millioner dollar-
et enormt beløp for et legemiddelselskap.
634 millioner dollar var en stor bot-
men sannheten er at de tjente milliarder på å selge OxyContin.
FRA 1996 TIL 2007 TJENER PURDUE 10 MILLIARDER DOLLAR PÅ OXYCONTIN
FRA 1996 TIL 2007 SKJER OVER 135 000 DØDSFALL KNYTTET TIL OPIOIDOVERDOSE
Rettssakene stopper ikke salg av OxyContin.
Myndighetene sier det er trygt hvis brukt på riktig måte.
I Appalachia holdt noen leger tilbake.
Smerteklinikker og "pillemøller" stengte ned.
Mange folk med det som nå var alvorlige narkotikaproblemer-
begynte å se etter andre kilder til piller.
FLORIDA HAR IKKE ET DELSTATLIG PROGRAM FOR Å MONITORERE LEGEMIDLER
SLIK KAN PASIENTER KJØPE MANGE RESEPTER FRA MANGE KLINIKKER
ETT ÅR SEINERE
Da vi først åpnet, var pasientene stort sett lokale.
Med tida var over 90 % av pasientene fra andre delstater.
Vi snakker om flere hundre tusen mennesker-
som kom til Florida kun for å kjøpe legemidler.
Se på bilskiltene.
Nesten alle biler er fra andre delstater enn Florida.
Det er samme hvorfor de reiser langt. Det er ingen lov mot det.
Forretninga vokste. Vi snakket om at vi måtte flytte.
Vi fant et nytt sted oppe i gata, i en industripark-
og South Florida Pain ble American Pain-
fordi American Pain ville stå lenger fram i telefonkatalogen.
Chris kjøpte reklameskilt ved bomstasjonen og på motorveien.
Det var velbrukte markedsføringspenger.
De som kom for en smerteklinikk, kjørte forbi den.
Det gjorde at forretninga vokste. Vi fikk 300 folk om dagen.
18 MÅNEDER ETTER ÅPNING
300 PASIENTER PER DAG = 1,75 MILL PILLER I MND
Vi tjente 100 000 dollar daglig.
For å gjøre det effektivt, la vi penger i ei søppelbøtte.
Jeg ville ta pengene, kaste dem i bøtta og få pasienten gjennom.
Det var en rask samlebåndsprosess for å få pasienter inn til legen.
Vi tok kun kontanter. På ei uke kunne vi ha millioner av dollar.
Vi brukte vel penger på alt mulig.
Derik og jeg dro på gamblingcruise. Vegas. Strippeklubber. Kamper i L.A.
Super Bowl. Playboy-huset.
Jeg hadde en Mercedes, en Bentley, en Lamborghini...
Puerto Rico. Fire båter. Paradise Island på Bahamas.
Noen hus. Penger var ikke en ting.
Slik forretninga vokste, kunne jeg kjøpe alt jeg ville ha.
Når jeg ser tilbake på det, må jeg le, men det var det vi gjorde.
Så lenge vi ikke køddet det til, kom det til å være plankekjøring.
1. april 2020 gikk jeg inn i rommet klokka åtte på morgenen-
og fant sønnen min liggende på senga.
Øynene glipet, og han var blå på leppene.
Jeg visste at sønnen min var borte.
Her døde sønnen min.
Han ga verdens beste klemmer.
Han var en kjærlig, skjønn gutt, og han fortjente ikke dette.
Pandemien kom, og han kunne ikke gå på skolen.
Han kunne ikke være med venner. Det var veldig vanskelig for ham.
Han kontaktet en doplanger på Snapchat.
Sønnen min trodde han tok oksykodon-
men i virkeligheten var det en forfalsket pille av fentanyl.
Han tok halvparten av den pillen, og den drepte ham.
Det er ikke en overdose, men forgiftning.
7337 UNGE AMERIKANERE DØDE AV "OVERDOSE VED UHELL" I 2020
DET ER 50 % FLERE ENN ÅRET FØR
Legemiddelindustrien skapte krisen.
På 2000-tallet skrev leger ut oksykodon-
som om det var godteri, og unger dør fortsatt.
Hvordan er det engang mulig?
Tusener av mennesker kommer fra hele østkysten til sør-Florida.
Folk kommer i varebiler, 8-10 om gangen.
Et år etter åpninga kopierte mange forretningsmodellen vår.
Alle prøvde å være som oss.
I 2009 ER CHRIS GEORGES KLINIKK ÉN AV 115 SMERTEKLINIKKER I FYLKET
94 % AV OKSYKODON PRODUSERT I USA DISTRIBUERES I FLORIDA
PILLEMØLLER DREPTE SØNNEN MIN
PILLEMØLLER DREPER
Alle hadde unger avhengige av oksykodon.
Vi sto utenfor pillemøllene med skilt.
Politiet stakk hodet i sanda.
I mellomtida mistet folk livet.
På den tida var sønnen min Jonathan helt ute av kontroll-
i en ond spiral.
Han var ute på prøvetid for å ha kjørt i ruset tilstand.
Jeg fikk ham ikke til å samarbeide-
så jeg bestemte at han måtte bures inne.
Han må bures inne, ellers dør han.
Han skulle fengsles og delta i et behandlingsprogram.
TINA ANMELDER SØNNEN FOR Å BRYTE PRØVETIDA
JONATHAN BLIR ARRESTERT OG STARTER PÅ AVRUSNING
Jeg kjørte til politiet og ba om å levere en anmeldelse-
på en doplanger, nemlig denne klinikkens lege.
En politibetjent kom og sa at de visste det og var på saken.
Jeg tror ikke noen av oss skjønte omfanget av etterforskninga-
og hva den kom til å bli.
Jeg ledet FBIs etterforskning mot Chris George og American Pain.
Vi etterforsket den største doporganisasjonen-
i USA på den tida, som opererte under dekke av å være lovlig.
Vi måtte stoppe den, men kunne ikke bare stenge den ned-
når han opererte lovlig i delstaten Florida.
Jeg måtte finne en annen inngang for å etterforske saken.
Spørsmålet er: Hva gjør forretninga ulovlig?
Politiet sier det startet med denne smerteklinikken som nå har flyttet.
Vi var de største. Ingen kunne ha like mange leger-
like mange piller. Vi hadde alt. Vi var kongen på haugen.
De kunne ikke røre oss. Alt var lovlig.
Det måtte være en måte å stoppe det.
Vi måtte samarbeide over flere etater for å nedkjempe dette problemet.
Vi fikk med etatene for narkotikasaker og skattesaker.
Vi overvåket Chris Georges telefon.
Jeg hyret 50 lokale politifolk-
som overvåket eller jobbet under dekke som klinikkansatte.
Selv venteværelset på American Pain var fullstendig galskap.
Pasientene var ruset og kunne verken stå eller gå.
Og så fant vi ut at Chris George skulle åpne en ny klinikk...
...en tidligere bank.
Vi trengte et større sted og fant et 1900 kvm stort bankbygg.
Vi flyttet ut alle tingene på ei helg og åpnet forretninga neste dag.
Det var digert. Ingen vinduer. Det var som en festning.
Det var en parkeringsplass med hundrevis av plasser.
Det hadde alt vi trengte.
Vi kunne ta imot 600 pasienter om dagen på American Pain.
De genererte 250 000 dollar i kontanter.
23 MÅNEDER ETTER ÅPNING
600 PASIENTER OM DAGEN = 3,5 MILL. OKSYKODONPILLER PER MÅNED
- Vi presset på. - Hvorfor?
Jeg vet ikke. Penger, makt... Det er avhengighetsskapende.
Du vil ha mer og mer og mer.
Jeg dro for å ta en titt. Det var enormt.
Den dagen husker jeg at jeg sa: "Dette må vi få en slutt på."
Men jeg kunne ikke gjøre det aleine.
Spesialagent Kurt McKenzie hoppet i det med begge beina.
Han hadde saken med meg.
Ryktet mitt var at hvis du kalte det umulig-
sa jeg "greit" og dro for å løse det.
Antallet resepter var skyhøyt.
Fem leger fra American Pain skrev ut mer oksykodon-
enn alle legene i hele California.
Vi snakket med ekte smertespesialister-
og de sa: "Du gir ikke bare ut narkotika."
"Du må avgjøre hva smerten kommer av."
Vi innså at vi måtte fokusere på legene.
Å stenge dem ned, ville stenge ned hele operasjonen.
Vi hadde sendt inn politifolk under dekke, med kameraer.
Vi ville avdekke et mønster for resept-praksisen-
blant American Pain-legene.
Jeg noterte meg når en person kom inn for undersøkelse...
...og når hen kom ut.
Jeg brukte mer enn ei uke på å se på undersøkelser.
Det burde tatt opptil halvannen time å ta disse testene.
Men legene på American Pain gjorde dem-
på tre minutter og 45 sekunder.
Tre minutter og 45 sekunder-
for å få mellom tre og 500 narkotika og gå ut døra.
De distribuerer narkotika. Det er ikke snakk om medisiner her.
3. mars 2010-
ville jeg at Chris George skulle føle myndighetene puste ham i nakken.
300 POLITIFOLK UTFØRER RANSAKING-
PÅ ÅTTE STEDER KNYTTET TIL AMERICAN PAIN
Jeg ledet ransakinga i Chris Georges hus.
De har ransakelsesordre for huset. De er inni huset.
Hva?
Vi fant to hagler og en pistol som var stjålet.
OPPBEVARING AV STJÅLNE SKYTEVÅPEN KAN STRAFFES MED OPP TIL 10 ÅRS FENGSEL
De kommer til å sette meg i fengsel i lang tid.
Chris George snakket med kjæresten Diana Pavnick.
Kjære, jeg er----. Jeg er----.
Dette var første gang vi hørte ham uttrykke følelser.
Han var redd.
Han var ordentlig redd.
Vi tok båtene, luksuskjøretøyene og bankkontoene hans.
Vi tok beslag i verdier på rett under 10 millioner dollar.
Men viktigere: Vi tok beslag i 28 000 pasientfiler.
CHRIS GEORGE ARRESTERES FOR VÅPENANKLAGER UTEN KAUSJON
Vi så nøye på dødsfallene.
En informasjonsanalytiker tok 300 tilfeldige navn fra pasientfilene.
28 av de 300 menneskene var døde.
Ekstrapoler det på 28 000 individer som vi vet besøkte klinikken.
Det kan være opptil 2800 døde.
Du får meg til å høres ut som en massemorder.
De sa at jeg drepte flere enn 11. september. Det er sprøtt.
Chris George er en psykopat.
Han hadde ingen følelser og ga blaffen i at han forårsaket disse dødsfallene.
George trodde-
at hvis noen hadde skyld for illegal aktivitet på klinikken-
var det legene, og ikke ham.
Legene i organisasjonen deres tjente over en million dollar i året.
De var doplangere i hvite frakker. Det var alt de var.
Etter arrestasjonene gikk de fleste legene med på å samarbeide.
Legene påsto at jeg hadde bedt dem skrive ut store mengder narkotika-
og ikke bry seg om pasientene. Slik bygget de saken sin.
ÉN LEGE INNRØMMER AT 98 % AV PASIENTENE VAR AVHENGIGE ELLER LANGERE
Legene ga oss de siste bevisene vi trengte-
og innrømmet-
at de solgte legelisensene sine for å være doplangere for Chris George.
Vi sa at bevisene vi hadde mot ham-
var nok til å sette ham i fengsel resten av livet.
Det var et verktøy for at han skulle erklære seg skyldig.
Det var mitt livs vanskeligste avgjørelse.
I JUNI 2011 BEGYNNER CHRIS GEORGE Å SAMARBEIDE MED FBI
Jeg innrømmet skyld for organisert vinningskriminialitet-
og ble dømt til 17 års fengsel.
Jeg var ganske sint for at de gjorde det mot meg. Jeg mistet alt.
De fleste hadde sviktet meg, så saken deres bygget seg opp.
Jeg sa meg skyldig og ble idømt 14 års fengselsstraff.
Det traff meg virkelig da dommeren sa "14 år".
11 LEGER IDØMMES STRAFFER PÅ OPPTIL 78 MÅNEDER
Vi stengte ned den største organisasjonen for reseptbelagt dop-
i USA på den tida.
Det er blant min karrieres stolteste bragder.
Året etter at vi stengte ned American Pain-
sank antallet overdosedødsfall med oksykodon i Florida med 41 %.
CHRIS GEORGES OPERASJON DISTRIBUERTE 20 MILL. OKSYKODONPILLER-
OG TJENTE 40 MILL. DOLLAR
De tjente masse penger og ødela mange liv.
Og når jeg ser tilbake, hadde jeg endt opp med å dø også. Garantert.
Mamma reddet helt klart livet mitt, og moren min er Tina Reed.
Iblant lurer jeg på om han innser at jeg fikk ham arrestert.
Det er så skjønt å se hvor langt han har kommet.
Vi er heldige og takknemlige.
Han kunne vært enda et dødsfall.
I DE TO ÅRENE CHRIS GEORGE OPERERTE-
TOK FORESKREVNE OPIOIDER 25 000 LIV I USA
CHRIS GEORGE BLE LØSLATT I FEBRUAR 2022
Hva skjer nå for Chris George? Hva bringer framtida?
Jeg kom nettopp ut og ser på ulike ting-
ulike forretninger. Jeg ser hva som ser bra ut.
Jeg gjør ikke smertelindring igjen.
Men jeg er åpen for noe innen medisin.
SLITER DU MED AVHENGIGHET, ER DU IKKE ALENE. RING HJELPETELEFONEN.
Tekst: Christoffer Mæland